পাকিস্তান, প্রায় বারশ মাইল দূরত্বের দুটি ভূখন্ড নিয়ে গঠিত একটি বিরল কিম্ভুতকিমাকার রাষ্ট্র, যার মাঝে আর একটি বিশাল দেশ ভারত। পূর্ব ও পশ্চিম দুই পাকিস্তানের মাঝে শুধু ভৌগোলিক দূরত্ব নয়, ছিলো ভাষার দূরত্ব, সংস্কৃতির দূরত্ব। ছিলো মূল্যবোধে, বিশ্বাসে আর চিন্তায় দূরত্ব। শুধু মিলের মাঝে মিল হলো ধর্ম। পাকিস্তান তখন ধর্মোন্মাদ। তাদের আইনসভা তখন যেন ধর্মসভা। কিন্তু এভাবেতো চলতে পরেনা। এই ভুল ভাংতে দেরিও হলোনা। মাত্র চব্বিশ বছরে আমরা আমাদের চেতনা ফিরে পেলাম। সেই মসিবতের সময়, সেই পূণর্জন্মের মুহূর্তেও আমরা আবারো আবিষ্কার করলাম; আমাদের সংস্কৃতি, আমাদের মাটির টান আর আমাদের রবীন্দ্রনাথই আমাদের দিশা দিচ্ছেন।